**projektas**

**reg. Nr. T-263**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pavedimo pasvalio rajono savivaldybės administracijos direktoriaus pavaduotojui**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 29 straipsnio 8 dalies 3, 6 punktais, Pasvalio rajono savivaldybės taryba nusprendžia:

1. Pavesti Pasvalio rajono savivaldybės administracijos direktoriaus pavaduotojui leisti įsakymus Pasvalio rajono savivaldybės administracijos filialų – seniūnijų –personalo, atostogų ir komandiruočių, veiklos **(kiek jie susiję su personalo valdymo funkcijų vykdymu)** klausimais.
2. Nustatyti, kad:
	1. nesant Pasvalio rajono savivaldybės administracijos direktoriaus pavaduotojo dėl pateisinamų priežasčių (atostogos, komandiruotė, nedarbingumas ir pan.), sprendimo 1 punkte nurodytas funkcijas vykdo Pasvalio rajono savivaldybės administracijos direktorius;
	2. sprendimas įsigalioja 2023 m. sausio 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

**Po komitetų papildytas 1 p. –** veiklos (kiek jie susiję su personalo valdymo funkcijų vykdymu)

Parengė

Juridinio ir personalo skyriaus vedėja

J. Karčiauskienė

Suderinta DVS Nr. RTS-000

Pasvalio rajono savivaldybės tarybai

**AIŠKINAMASIS RAŠTAS**

**DĖL PAVEDIMO PASVALIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJUI**

2022 m. gruodžio 7 d.

Pasvalys

**1. Sprendimo projekto rengimo pagrindas.** Lietuvos Respublikos vietos savivaldos įstatymo (toliau – Įstatymas) 29 straipsnio 8 dalyje nustatytos savivaldybės vykdomosios institucijos vykdomos funkcijos, tarp kurių ir: savivaldybės administracijos darbo organizavimas, atitinkamų dokumentų tvirtinimas (3 punktas); priskirtų personalo valdymo funkcijų atlikimas (6 punktas). Konkrečios Pasvalio rajono savivaldybės administracijos direktoriaus funkcijos nustatytos Pasvalio rajono savivaldybės administracijos direktorius pareigybės aprašyme, patvirtintame Pasvalio rajono savivaldybės tarybos 2020 m. birželio 25 d. sprendimu Nr. T1-120 „Dėl Pasvalio rajono savivaldybės administracijos direktoriaus pareigybės aprašymo patvirtinimo“. Pareigybės aprašyme pavesta Pasvalio rajono savivaldybės administracijos direktoriui leisti įsakymus Pasvalio rajono savivaldybės administracijos veiklos, personalo, atostogų ir komandiruočių klausimais (5 punktas).

Vadovaujantis Įstatymo 16 straipsnio 2 dalies 9 punktu, savivaldybės taryba turi teisę paskirstyti Įstatyme nurodytas savivaldybės vykdomosios institucijos funkcijas tarp savivaldybės administracijos direktoriaus ir direktoriaus pavaduotojo.

**2. Sprendimo projekto tikslai ir uždaviniai.** Paskirstyti funkcijas tarp Pasvalio rajono savivaldybės administracijos direktoriaus ir direktoriaus pavaduotojo ir pavesti Pasvalio rajono savivaldybės administracijos direktoriaus pavaduotojui leisti įsakymus Pasvalio rajono savivaldybės administracijos filialų – seniūnijų – veiklos, personalo, atostogų ir komandiruočių klausimais.

**3. Kokios siūlomos naujos teisinio reguliavimo nuostatos ir kokių rezultatų laukiama.** Perskirstytos vykdomos funkcijos tarp Pasvalio rajono savivaldybės administracijos direktoriaus ir direktoriaus pavaduotojo irįsakymus Pasvalio rajono savivaldybės administracijos filialų – seniūnijų – veiklos, personalo, atostogų ir komandiruočių klausimais leis Pasvalio rajono savivaldybės administracijos direktoriaus pavaduotojas.

**4. Skaičiavimai, išlaidų sąmatos, finansavimo šaltiniai**. -

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Teisės aktų, nustatančių įsakymų Pasvalio rajono savivaldybės administracijos filialų – seniūnijų – veiklos, personalo, atostogų ir komandiruočių klausimais rengimo ir priėmimo procedūras, pakeitimai.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatorius -Pasvalio rajono savivaldybės administracijos Juridinis ir personalo skyrius, asmuo, atsakingas už sprendimo vykdymo kontrolę – Pasvalio rajono savivaldybės administracijos direktorius.

Skyriaus vedėja Jurgita Karčiauskienė